સુનંદા પુષ્કરના મોત કેસમાં તેના પતિ શશિ થરૂરને આરોપી માનવામાં આવશે કે નહીં તેના પર કોર્ટ આજે ફેંસલો સંભળાવશે. આ કેસમાં દિલ્હી પોલીસે ચાર વર્ષ બાદ 14મી મેના રોજ પટિયાલા હાઉસ કોર્ટમાં ચાર્જશીટ દાખલ કરી હતી. બાદમાં પોલીસે કોર્ટમાં કહ્યું હતું કે મોત પહેલા સુનંદાએ તેના પતિ એટલે કે શશિ થરૂરને એક ઇ-મેલ કરીને પોતાને જીવવા નથી માંગતી તેવું કહ્યું હતું. આ અંગે કોર્ટે વધુ સુનાવણી 5મી જુન પર મુલતવી રાખી હતી.